Euroopa Liidu Teataja L 016 , 25/01/1993 Lk 0053 - 0054



Komisjoni otsus, 21. detsember 1992, millega kiidetakse heaks Ühendkuningriigi esitatud programmid karpkala kevad-vireemia kohta ning määratletakse lisagarantiid teatavate kalaliikide saatmisel Suurbritanniasse, Põhja-Iirimaale, Mani saarele ja Guernseyle (93/44/EMÜ) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 28. jaanuari 1991. aasta direktiivi 91/67/EMÜ akvakultuuriloomade ja -toodete turuleviimise kohta, [1] eriti selle artiklit 12, ning arvestades, et: nõukogu 12. märtsi 1973. aasta määruses (EMÜ) nr 706/73 Kanalisaarte ja Mani saare suhtes kohaldatava põllumajandustoodetega kauplemist käsitleva ühenduse korra kohta, [2] muudetud määrusega (EMÜ) nr 1174/86, [3] sätestatakse, et kõnealuste saarte suhtes tuleks veterinaaria-alaseid õigusakte kohaldada samadel tingimustel nagu Ühendkuningriigis toodete suhtes, mis on imporditud saartele või eksporditud saartelt ühendusse; liikmesriigid võivad esitada komisjonile vabatahtliku või kohustusliku kontrolliprogrammi kalade teatavate haiguste kohta; Ühendkuningriik on esitanud programmi karpkala kevad-vireemia kohta Suurbritannias ja Põhja-Iirimaal ning Guernseyl ja Mani saarel kirjade teel, mis on dateeritud vastavalt 26. maiga, 31. juuliga ja 9. oktoobriga 1992; kõnealused programmid vastavad direktiivi 91/67/EMÜ artiklis 12 esitatud tingimustele; on vaja määratleda lisagarantiid, mida võidakse nõuda teatavate kalaliikide lähetamisel programmidega hõlmatud piirkondadesse; käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Ühendkuningriigi programmid karpkala kevad-vireemia kohta Suurbritannias, Põhja-Iirimaal, Mani saarel ja Guernseyl kiidetakse heaks. Artikkel 2 1. Direktiivi 91/67/EMÜ A lisas loetletud karpkala kevad-vireemiale vastuvõtlikesse liikidesse kuuluvate ja muuks kui otseselt inimtoiduks ettenähtud eluskalade ja nende marja toomisel artiklis 1 osutatud piirkondadesse nõutakse: a) järgmiste tingimuste täitmist: i) karpkala kevad-vireemia peab päritolupiirkonnas olema teatavaks tehtav haigus; ii) päritolupiirkonna ametiasutused peavad viivitamata kontrollima teadaandeid karpkalalaste nakatumise kahtluse kohta; iii) päritolupiirkonna nakatunud kohad tuleb tähistada; iv) kõnealused eluskalad ja nende mari ei tohi olla pärit kohtadest, mille päritolupiirkonna ametiasutused on tähistanud nakatunutena; b) või järgmiste tingimuste täitmist: i) päritolupiirkonna ametiasutused peavad vähemalt kahe aasta jooksul aastaajal, mil eeldatakse karpkala kevad-vireemia ilmnemist, viima päritolukohtades läbi iga-aastase kontrolli ja laboratoorsed uuringud viiruse kindlakstegemiseks; ii) juba nakatunud kohtades tuleb - vähemalt kolme aasta jooksul viia läbi alapunktis i osutatud kontrolle; selle ajavahemiku möödudes tunnistatakse haigusele vastuvõtlikud liigid pärast viirusekontrolli haigusvabadeks, või - hävitada kõik kalad ja desinfitseerida sisseseade; niisugusel juhul tuleb asustamisel kasutada haigusvabaks tunnistatud liike; iii) alapunktide i ja ii all osutatud kohtades peavad kõik kasutatavad liigid olema pärit haigusvabaks tunnistatud lähtekohtadest. 2. Lisaks lõikes 1 sätestatud nõuetele peab saadetistel olema kaasas ametiasutuse koostatud terviseohutuse tunnistus, mis tõendab, et päritolukoht vastab komisjoni otsuse 93/44/EMÜ tingimustele. Artikkel 3 Ühendkuningriik jõustab artiklis 1 osutatud programmide täitmiseks vajalikud õigusnormid 1. jaanuariks 1993. Artikkel 4 Käesolev otsus on adresseeritud liikmesriikidele. Brüssel, 21. detsember 1992 Komisjoni nimel komisjoni liige Ray Mac Sharry [1] EÜT L 46, 19.2.1991, lk 1. [2] EÜT L 68, 15.3.1973, lk 1. [3] EÜT L 107, 24.4.1986, lk 1. --------------------------------------------------